# data[].attributes.attachment_link.provider_name
Wordwall - Create better lessons quicker

# data[].attributes.attachment_link.description
Missing word - A cloze activity where you drag and drop words into blank spaces within a text.

# data[].attributes.body
1. Tenaga boleh berubah daripada satu bentuk kepada bentuk yang lain.

2. Simbol -> bermaksud berubah kepada.

3. Simbol + bermaksud dan.

4. Contoh perubahan bentuk tenaga:

1. Semasa mengayuh basikal, tenaga kimia daripada makanan yang dimakan berubah kepada tenaga kinetik (pergerakan kaki dan basikal).
Tenaga kimia -> Tenaga kinetik

2. Ketika menghidupkan televisyen, tenaga elektrik (di dalam litar elektrik televisyen) yang digunakan berubah kepada tenaga cahaya (imej) dan tenaga bunyi.
Tenaga elektrik -> Tenaga cahaya + Tenaga bunyi

3. Semasa api menyala, tenaga kimia yang tersimpan dalam bahan bakar berubah kepada tenaga haba dan tenaga cahaya.
Tenaga kimia -> Tenaga haba + Tenaga cahaya

4. Semasa terjun dari papan terjun, tenaga keupayaan (kedudukan penerjun yang tinggi) berubah kepada tenaga kinetik (pergerakan penerjun) dan kemudian berubah kepada tenga bunyi (bunyi percikan air).
Tenaga keupayaan -> Tenaga kinetik -> Tenaga bunyi

5. Ketika menyalakan lampu suluh, tenaga kimia yang tersimpan di dalam bateri berubah kepada tenaga elektrik (dalam litar elektrik lampu suluh). Kemudian, tenaga elektrik berubah kepada tenaga haba (mentol menjadi panas) dan tenaga cahaya (mentol menyala).
Tenaga kimia -> Tenaga elektrik -> Tenaga haba + Tenaga cahaya

6. Ketika menggunakan kalkulator suria, tenaga suria yang diperoleh daripada Matahari berubah kepada tenaga elektrik (dalam litar kalkulator). Kemudan, tenaga elektrik berubah kepada tenaga cahaya (skrin memancarkan cahaya).
Tenaga suria -> Tenaga elektrik -> Tenaga cahaya

7. Ketika kenderaan bergerak, enjin kereta mengubah tenaga kimia yang tersimpan dalam bahan api fosil kepada tenaga kinetik (pergerakan kereta).
Tenaga kimia -> Tenaga kinetik

8. Tumbuh-tumbuhan membuat makanannya sendiri. Semasa fotosintesis, tumbuh-tumbuhan mengubah tenaga cahaya daripada Matahari kepada tenaga kimia yang tersimpan sebagai kanji.
Tenaga suria -> Tenaga kimia

9. Semasa bermain papan luncur, pemain bermula dari tempat yang tinggi kemudian luncur ke bawah. Apabila sampai ke penghujung, pemain akan berhenti pada kedudukan tertinggi seketika dan kemudian meneruskan pergerakannya semula.
Tenaga keupayaan -> Tenaga kinetik -> Tenaga keupayaan

# data[].attributes.attachment_link.authors[].name
Learning Port Interactive edisi Bahasa Melayu

# data[].attributes.attachment_link.title
Tahun 4 | Sains | Perubahan Bentuk Tenaga

# data[].attributes.attachment_link.title
Tahun 5 | Sains UPSR | Bentuk-bentuk Tenaga